राजनीति के क्षेत्र के लिए कई "थिंक टेन्क " बनाये जाते हैं। जो विश्व के हर क्षेत्र की गतिविधियों पर पैनी नज़र रख, सामग्री एवं सूचनाओं को बटोरते हैं। जिनमें भविष्य के संभवित बदलाव, कि जैसे किसी देश में होनेवाले नए चुनाव जैसे मुद्दों पर प्रचुर मात्रा में सामग्री बटोरी जाती है। खुफिया तंत्र भी इस मामले में अमरीका को फायदा हो इस तरह अपना योगदान देता है। वर्तमान के ज्वलंत प्रश्नों पर काफी सामग्री इकट्ठा की जाती है और अमरीका के हितों को ध्यान में रखते हुए और उन्हें मजबूत करते हुए दुनिया भर में अमरीकी वर्चस्व और नज़रिये का प्रसार-प्रचार किया जाता है। विमर्श के बाद इन संस्थाओं द्वारा दी गई सलाह के मुताबिक़ कार्यवाही होती है। जिसमे अमरीकी राष्ट्रसंघ के हित एवं उन्नति को ख़ास तवज्जो दी जाती है।